CELEX: 32013R1405
Language: et
Date: 2013-12-20 00:00:00
Title: Komisjoni rakendusmäärus (EL) nr 1405/2013, 20. detsember 2013 , teatavate kaupade klassifitseerimise kohta kombineeritud nomenklatuuris

21.12.2013   
            
            
               ET
            
            
               Euroopa Liidu Teataja
            
            
               L 349/91
            
         KOMISJONI RAKENDUSMÄÄRUS (EL) nr 1405/2013,
   20. detsember 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib nõukogu määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Tolliseadustiku komitee ei ole oma eesistuja määratud tähtaja jooksul arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. detsember 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode järgmise koostisega:
                  
                              —
                           
                           
                              90–99,9 massiprotsenti etüülalkoholi (antifriis);
                           
                        
                              —
                           
                           
                              lisaained (denaturandid):
                              
                                          —
                                       
                                       
                                          20 mg denatooniumbensoaati liitris puhtas alkoholis,
                                       
                                    
                                          —
                                       
                                       
                                          5 ml isopropüülalkoholi liitris puhtas alkoholis ja
                                       
                                    
                                          —
                                       
                                       
                                          kas 5 ml butüülalkoholi liitris puhtas alkoholis või 10 ml metüületüülketooni liitris puhtas alkoholis;
                                       
                                    
                        
                              —
                           
                           
                              1 g pindaktiivset ainet liitris puhtas alkoholis.
                           
                        Denatooniumbensoaadi, isopropüülalkoholi ning butüülalkoholi või metüületüülketooni lisamine muudab toote inimtoiduks kõlbmatuks.
                  Toodet transporditakse paakides või tsisternides. Jaemüügipakend puudub.
                  Vastavalt saatedokumentidele on toode kontsentraat antifriisi tootmiseks.
               
               
                  2207 20 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 b ja 6 ning CN-koodide 2207 ja 2207 20 00 sõnastusega.
                  Suure etüülalkoholisisalduse tõttu ei saa toodet vahetult antifriisina kasutada, kuna see tuleb veega lahjendada, et minimeerida kahjulikku keemilist reaktsiooni ringleva antifriisiga kokkupuutuvate elastomeeridega. Seega ei saa toodet kasutada rubriigi 3820 antifriisi ega jäätumisvastase vedelikuna. Seetõttu ei või toodet klassifitseerida rubriiki 3820.
                  Arvestades toote objektiivseid omadusi, nimelt suurt etüülalkoholisisaldust ja mitmesuguste denaturantide (denatooniumbensoaat, isopropüülalkohol, butüülalkohol, metüületüülketoon) sisaldust, samuti muude antifriiside puudumist peale etüülalkoholi, annab denatureeritud alkohol tootele põhiomaduse.
                  Seega tuleb toode klassifitseerida denatureeritud etüülalkoholina CN-koodi 2207 20 00 alla.